b'\n_START_ARTICLE_\nBaton I.\n_START_SECTION_\n\xc5\xbdivljenjepis\n_START_PARAGRAPH_\nRojen je bil verjetno med letoma 35 in 30 pr. n. \xc5\xa1t. v plemenu Dezitijatov, ki so naseljevali sedanjo osrednjo Bosno. Dezitijati so bili od leta 33 pr. n. \xc5\xa1t. pod rimsko oblastjo in imeli status svobodnih provincialnih podlo\xc5\xbenikov (civitas peregrini). Spadali so v provinco Ilirik z glavnim mestom Salona ob jadranski obali. Baton je bil verjetno \xc4\x8dlan ugledne dru\xc5\xbeine in morda voja\xc5\xa1ki in politi\xc4\x8dni predstavnik (princeps).'